**Referat af EnviNas generalforsamling tirsdag den 13. maj 2025 kl. 17.30 til 18.30**

|  |  |
| --- | --- |
| **Dagsorden** | **Bemærkninger** |
| 1. Valg af dirigent og 2 referenter | Ordstyrer Tina Rømer (Glostrup Kommune)  Referent Søren Brandt (Herning Kommune)  Referent Marianne Yde (Kolding Kommune)  Ordstyreren konstaterede at generalforsamling er lovligt indkaldt, og dermed beslutningsdygtig. |
| 2. Bestyrelsens beretning for det forløbne år v/formand Betina Stadager Cramer | Taget til efterretning (indsættes).  Beretningen blev godkendt med klapsalver. |
| 3. Fremlæggelse af revideret regnskab for det forløbne regnskabsår v/kasserer Per Novrup | Regnskabsperioden er fra 1. april 2024 til 31. marts 2025.  Resultatopgørelsen 2024/2025 viser et underskud på ca. 154.000 kr.  Vi har en egenkapital på ca. 2.5 mio. kr.  Regnskabet er godkendt uden bemærkninger af revisor (Deloitte).  Regnskabet blev godkendt med klapsalver. |
| 4. Fremlæggelse af budget og beslutning om kontingent for det kommende år v/kasserer Per Novrup | Til orientering.  Kontingentet fortsætter uændret på 300 kr.  Budgettet svarer stort set til forrige år. Der er budgetteret med et underskud på ca. 168.000 kr.  Der budgetteres som udgangspunkt med et minus 10 % på kurser, men nogle samarbejdskurser giver overskud.  Bestyrelsen ønsker overordnet set at få egenkapitalen ned til ca. 1-1½ mio.kr.  Regnskabet blev godkendt med klapsalver. |
| 5. Behandling af indkomne forslag | Der var ikke indkommet forslag. |
| 6. Valg jf. §6 | Formandsvalg er et selvstændigt valg for 2 år. Betina Stadager Cramer (Kolding Kommune) modtager genvalg – valgt 😊  Anja Bilov (Randers Kommune) – modtager genvalg – valgt 😊  Karina Amdi Sørensen (Favrskov Kommune) – modtager genvalg – valgt 😊  Betina, Karina og Anja fik også klapsalver. |
|  | Der er to suppleanter  Suppleant – Claus Hallingdal Bloch (Mariagerfjord Kommune) modtager genvalg – valgt 😊  Madeleine Eldon Lind Williams (Slagelse Kommune) – har meldt sig til suppleant – valgt 😊  Claus og Madeleine også klapsalver. |
| 7. Eventuelt | EnviNa har samarbejdsaftale med flere lande.  Medlemmer af EnviNa kan komme på udveksling i udlandet. EnviNa kan hjælpe med arbejdsplads (primært som observatør) og evt. overnatning. Der er lavet en arbejdsgruppe under EnviNa, der arbejder på at lave en pixibog for at gøre det nemmere at ansøge.  Der blev spurgt om foreningen kunne give gaver til andre foreninger – hvad står der i vedtægterne? Der står ikke noget i vedtægterne. Bestyrelsen har besluttet at fastholde -10% på kursusindtægter. Såfremt budgettet ikke kan holdes, så kan det være, at der løbende justeres, så man ikke får et alt for stort underskud, som også afhænger af kursusindtægterne på kurserne. Dagskurserne giver stort set underskud pga. Eearly Bird og ender man med et for stort et underskud, så kan det være, at vi hen over året ændrer -10% til -7,5%.  Den tager input med ift. støtte til f.eks. grønne organisationer.  Der var også stor tak fra EnviNas medlemmer til kurserne. De overkommelige priser gør, at det er muligt at sende mange medlemmer på kursus. |